**ZAPISNIK**

s **40.** sjednice **Općinskog vijeća Općine Sveti Đurđ** održane dana **28.2.2025. godine s početkom u** **18,00 sati** **u** **prostorijama Općine – svečana sala I kat, Ulica braće Radić 1.**

Sjednici nazočni:

Damir Grgec, Zlatko Gizdavec, Zvonko Grgek, Ivan Stančin, Josip Hižak, Mladen Sačer, Dražen Kosec, Krunoslav Turković, Nadica Crnković, Denis Štefanec, Danijel Kotiščak, Siniša Stančin

Odsuti – opravdano: /

Odsuti – neopravdano: Davor Kraljić

Ostali nazočni: Josip Jany – općinski načelnik

Helena Vuk – pročelnica Jedinstvenog upravnog odjela

Ivana Meštrović – referent za proračun i knjigovodstvo

Predsjednik Općinskog vijeća Općine Sveti Đurđ gospodin Damir Grgec otvorio je sjednicu, pozdravio prisutne te izvršio prozivku. Nakon izvršene prozivke predsjednik je konstatirao da sjednici prisustvuje dvanaestero od ukupno trinaestero vijećnika te da Općinsko vijeće može pravovaljano odlučivati. Cijeli tijek sjednice fonetski se snima. Predsjednik Općinskog vijeća otvara aktualni sat.

**I. Usvajanje dnevnog reda**

Vijećnicima je u materijalima za 39. sjednicu Općinskog vijeća dostavljen DNEVNI RED koji je nakon glasanja jednoglasno usvojen.

Usvojeni dnevni red glasi:

**DNEVNI RED**

1. Verifikacija Zapisnika s 39. sjednice Općinskog vijeća Općine Sveti Đurđ
2. Razmatranje i donošenje I. izmjena i dopuna Proračuna Općine Sveti Đurđ
3. Razmatranje i donošenje I. izmjena i dopuna Programa građenja komunalne infrastrukture
4. Razmatranje i donošenje Odluke o općinskim porezima Općine Sveti Đurđ
5. Razmatranje Izvješća o stanju zaštite od požara i stanju provedbe Godišnjeg provedbenog plana aktivnosti unaprjeđenja zaštite od požara na području Općine Sveti Đurđ za 2024. godinu i donošenje Zaključka kojim se prihvaća to Izvješće
6. Razmatranje i donošenje Godišnjeg provedbenog plana unaprjeđenja zaštite od požara za područje Općine Sveti Đurđ za 2025. godinu
7. Razmatranje i donošenje Zaključka o usvajanju Izvješća o izvršenju Plana djelovanja Općine Sveti Đurđ u području prirodnih nepogoda za 2024. godinu
8. Razmatranje i donošenje odluke povodom Zahtjeva Županijske uprave za ceste za davanje suglasnosti za prekategorizaciju dijela lokalne ceste LC 25188 (Čičkovina (ŽC2071)- Hrženica (ŽC2033)) u nerazvrstanu cestu
9. Informacije o provođenju postupka procjene utjecaja na okoliš eksploatacije građevnog pijeska i šljunka na budućem eksploatacijskom polju „Černjak“
10. Informacije općinskog načelnika o radu i financijama
11. Ostala pitanja.

**II. Rasprava po pojedinim točkama dnevnog reda i njihovo usvajanje:**

**Točka 1.**

**Verifikacija Zapisnika s 39. sjednice Općinskog vijeća Općine Sveti Đurđ**

RASPRAVA: /

ZAKLJUČAK: Općinsko vijeće Općine Sveti Đurđ donosi Odluku o verifikaciji Zapisnika s 39. sjednice Općinskog vijeća. Od ukupno prisutnih dvanaestero vijećnika, za navedenu Odluku glasalo je svih dvanaestero vijećnika ZA pa se konstatira da je Odluka donesena JEDNOGLASNO.

**Točka 2.**

**Razmatranje i donošenje I. izmjena i dopuna Proračuna Općine Sveti Đurđ**

OPĆINSKI NAČELNIK: detaljno obrazlaže po predmetnoj točki. Navodi da je razlog predlaganja ovakve Odluke taj što je Ministarstvo turizma i sporta 10.2.2025. Općini odobrilo iznos od 139.110,00 eura za provedbu projekta „Rekonstrukcija i opremanje igrališta za mali nogomet i košarku 3x3 – izvedba gumene podloge u Karlovcu Ludbreškom“ stoga da je isti potrebno uvrstiti u Proračun jer će Općina ove godine krenuti u realizaciju tog projekta.

RASPRAVA: /

ZAKLJUČAK: Općinsko vijeće Općine Sveti Đurđ donosi Odluku o I. izmjenama i dopunama Proračuna Općine Sveti Đurđ. Od ukupno prisutnih dvanaestero vijećnika, za navedenu Odluku glasalo je svih dvanaestero vijećnika ZA pa se konstatira da je Odluka donesena JEDNOGLASNO.

**Točka 3.**

**Razmatranje i donošenje I. izmjena i dopuna Programa građenja komunalne infrastrukture**

OPĆINSKI NAČELNIK: detaljno obrazlaže po predmetnoj točki.

RASPRAVA : /

ZAKLJUČAK: Općinsko vijeće Općine Sveti Đurđ donosi Odluku o I. izmjenama i dopunama Programa građenja komunalne infrastrukture. Od ukupno prisutnih dvanaestero vijećnika, za navedenu Odluku glasalo je svih dvanaestero vijećnika ZA pa se konstatira da je Odluka donesena JEDNOGLASNO.

**Točka 4.**

**Razmatranje i donošenje Odluke o općinskim porezima Općine Sveti Đurđ**

PROČELNICA JUO: detaljno obrazlaže po predmetnoj točki. Navodi da je na snagu stupio Zakon o izmjenama i dopunama Zakona o lokalnim porezima kojim se umjesto dosadašnjeg poreza na kuće za odmor uvodi porez na nekretnine. Jedinice lokalne samouprave da su sukladno Zakonu dužne uvesti porez na nekretnine, a da mogu uvesti i porez na potrošnju te porez na korištenje javnih površina. Predloženom Odlukom o lokalnim porezima da se uvodi porez na nekretnine u visini od 0,60 eura/m2 korisne površine nekretnine za cijelo područje Općine Sveti Đurđ, a plaćat će se godišnje. Poslove u vezi s utvrđivanjem i naplatom poreza na nekretnine obavljat će Jedinstveni upravni odjel Općine Sveti Đurđ.

RASPRAVA: U raspravu se uključuje vijećnik Zlatko Gizdavec. Navodi da će Odluku biti teško provesti u praksi jer da je podosta kuća na području Općine nenaseljeno i u ruševnom stanju, a osim toga da uopće nisu poznati vlasnici odnosno stvarni korisnici nekretnina. Upozorava i na neusklađenost stanja u zemljišnim knjigama i na terenu.

ZAKLJUČAK: Općinsko vijeće Općine Sveti Đurđ donosi Odluku o općinskim porezima Općine Sveti Đurđ. Od ukupno prisutnih dvanaestero vijećnika, za navedenu Odluku glasalo je svih dvanaestero vijećnika ZA pa se konstatira da je Odluka donesena JEDNOGLASNO.

**Točka 5.**

**Razmatranje i donošenje Godišnjeg provedbenog plana unaprjeđenja zaštite od požara za područje Općine Sveti Đurđ za 2025. godinu**

Vijećnik Krunoslav Turković detaljno obrazlaže po predmetnoj točki.

RASPRAVA: /

ZAKLJUČAK: Općinsko vijeće Općine Sveti Đurđ donosi Odluku o donošenju Godišnjeg provedbenog plana unaprjeđenja zaštite od požara za područje Općine Sveti Đurđ za 2025. godinu. Za navedenu Odluku odnosno Godišnji plan glasalo je svih dvanaestero vijećnika ZA pa se konstatira da je Plan donesen JEDNOGLASNO.

**Točka 6.**

**Razmatranje i donošenje Zaključka o usvajanju Izvješća o izvršenju Plana djelovanja Općine Sveti Đurđ u području prirodnih nepogoda za 2024. godinu**

Vijećnik Krunoslav Turković detaljno obrazlaže po predmetnoj točki.

RASPRAVA: /

ZAKLJUČAK: Općinsko vijeće Općine Sveti Đurđ donosi Zaključak o usvajanju Izvješća o izvršenju Plana djelovanja Općine Sveti Đurđ u području prirodnih nepogoda za 2024. godinu. Od ukupno prisutnih dvanaestero vijećnika, za navedeni Zaključak glasalo je svih dvanaestero vijećnika ZA pa se konstatira da je Zaključak donesen JEDNOGLASNO.

**Točka 7.**

**Razmatranje i donošenje odluke povodom Zahtjeva Županijske uprave za ceste za davanje suglasnosti za prekategorizaciju dijela lokalne ceste LC 25188 (Čičkovina (ŽC2071)- Hrženica (ŽC2033)) u nerazvrstanu cestu**

OPĆINSKI NAČELNIK: detaljno obrazlaže po predmetnoj točki.

RASPRAVA: U raspravu se uključuju vijećnici Zlatko Gizdavec, Mladen Sačer, Damir Grgec i Krunoslav Turković

ZAKLJUČAK: Vijećnici jednoglasno donose Odluku da je zahtjev ŽUC-a koji je dostavljen Vijeću na glasanje nepotpun i nerazumljiv te da bi isti trebalo dopuniti i pojasniti. Vijeće može odlučivati o zahtjevu za prekategorizaciju ceste tek kad zahtjev bude dopunjen i obrazložen.

**Točka 8.**

**Informacije o provođenju postupka procjene utjecaja na okoliš eksploatacije građevnog pijeska i šljunka na budućem eksploatacijskom polju „Černjak“**

Izvještaj daje vijećnik Zlatko Gizdavec, ujedno i član savjetodavnog stručnog povjerenstva. Navodi da je 18.2.2025. u svečanoj sali Općine održana prva sjednica Povjerenstva u postupku procjene utjecaja zahvata na okoliš eksploatacije građevnog šljunka i pijeska na budućem eksploatacijskom polju „Černjak“ te da je na toj sjednici on kao predstavnik Općine iznio sve primjedbe i zahtjeve na studiju utjecaja na okoliš oko kojih postoji jednoglasan stav vijećnika. Cijeli postupak da će sigurno potrajati, a on da će i dalje detaljno izvještavati Vijeće o svim novinama.

**Točka 9.**

**Informacije općinskog načelnika o radu i financijama i ostala pitanja**

Općinski načelnik daje detaljan izvještaj o radu i financijama.

**Točka 10.**

**Ostala pitanja**

Drugih pitanja nije bilo.

**Predsjednik Općinskog vijeća zatvorio je sjednicu u 19:30h.**

PREDSJEDNIK OPĆINSKOG VIJEĆA

Damir Grgec

Zapisnik sastavila: Helena Vuk, pročelnica JUO